ไทยได้รับจัดสรรวงเงินลงทุนในจีน 5 หมื่นล้านหยวน
ธปท.เผยไทยได้รับจัดสรรเงินเพื่อการลงทุนหลักทรัพย์ในจีน 5 หมื่นล้านหยวน เพิ่มโอกาสในการลงทุนไทย-จีนเพิ่ม
17 ธ.ค. 2558

ธปท.เผยไทยได้รับจัดสรรเงินเพื่อการลงทุนหลักทรัพย์ในจีน 5 หมื่นล้านหยวน เพิ่มโอกาสในการลงทุนไทย-จีนเพิ่ม
ธนาคารแห่งประเทศไทย (ธปท.) เผยแพร่ รายงานระบุว่า ว่าวันที่ 17 ธ.ค. ธนาคารกลางแห่งสาธารณรัฐประชาชนจีน (People’s Bank of China หรือ PBC) ได้ประกาศให้ประเทศไทยได้รับการจัดสรรวงเงินเพื่อการลงทุนในหลักทรัพย์ในประเทศจีนโดยใช้เงินสกุลหยวน ภายใต้ Renminbi Qualified Foreign Institutional Investor (RQFII) ในวงเงิน 5 หมื่นล้านหยวน หรือประมาณ 2.73 แสนล้านบาท
สำหรับวงเงิน RQFII ดังกล่าวจะเพิ่มโอกาสของนักลงทุนสถาบันไทย ในการบริหารผลตอบแทนจากการลงทุน และสามารถกระจายความเสี่ยงได้อย่างมีประสิทธิภาพยิ่งขึ้น รวมทั้งเป็นการส่งเสริมการใช้เงินหยวน เพื่อรองรับการค้าและการลงทุนระหว่างไทยและจีนที่มีแนวโน้มเติบโตขึ้นอย่างต่อเนื่อง
ทั้งนี้ ในช่วงที่ผ่านมาธนาคารกลางจีนและธปท.ได้มีความตกลงทางด้านการเงินร่วมกันในหลายด้าน เพื่อสนับสนุนการใช้เงินสกุลท้องถิ่นเพื่อการค้าและการลงทุน อาทิ การท าสัญญาความตกลงทวิภาคีเพื่อแลกเปลี่ยนเงินสกุลหยวนและบาท (Bilateral Swap Arrangement หรือ BSA) เมื่อปี 2554 และต่ออายุในเดือนธ.ค. 2557 ที่ผ่านมา รวมถึงการแต่งตั้งธนาคารชำระดุลเงินหยวน (RMB Clearing Bank)ในประเทศไทยเมื่อช่วงต้นปี 2558 ที่ผ่านมาด้งบ ซึ่งการอนุมัติวงเงิน RQFII ในครั้งนี้ จึงถือว่าเป็นพัฒนาการส าคัญอีกก้าวหนึ่งที่สะท้อนระดับความสัมพันธ์ทางการค้าและการลงทุนระหว่างไทยและจีนที่แนบแน่นมากยิ่งขึ้น